Ribe Stifts Adresseaviser, 1833-09-17
Keiser Frands med Gemalinde afreiste d. 3die Sept. fra Prag til Münchengraz; dog blev han ved Courerer tidsnok underrettet om den russiske Keisers forsinkede Reise, for derefter at kunne tage sine Forholdsregler. Kongen af Preussen har imidlertid, ledsaget af de kongelige Prindser, samt Hertugerne af Cambringe og Brunsvig o. s.v. gjort en Tour til Magdeburg, hvor han den 12te holdt Nevne over det 4de Armeecorps. Det vilde blive for vidtløftigt at anføre alle de Betragtninger, som de tydske Blade anstille over disse Sammenkomster. En Skrivelse fra det Preussiske siger, at Monarcherne maae have meget vigtige Ting at forhandle, da de ere ledsagede af deres meest udmærkede Statsmænd. Kjøbmændene, hedder det videre, spaae intet Godt deraf, de mene, at det vil komme til afgjørende Beslutninger og endelig til Krig, eftersom man hidtil har udrettet saa Lidet paa Underhandlingernes Vei. Denne Frygt deler imidlertid den omtalte Skrivelses Forfatter ikke; han mener tvertimod, at der vel aldrig er blevet underhandlet mere eller lykkeligere (?) end i de sidste Aar. En anden Skrivelse fra Frankfurt a. M. fortæller, at man der lever i spændt Forventning om de Ting, som skulle komme; thi der er ingen Tvivl om, at store Begivenheder i den politiske Verden blive forberedte, og at det tydske Forbund vil faae Deel i samme. En lang Artikel fra Oderegnen opregnet de mange og vigtige politiske Spørgsmaal, som sandsynligviis ere Gienstande for Fyrsternes Forhandlinger, men anfører dog flere Grunde for det Haab, at det halvt uddragne Sværd vil blive i Skeden, ja, at Cabinetternes Raadslagninger med Tiden ville frembringe Resultater, som uden Blodsudgydelse ville bygge den europæiske Fred paa en fast og varig Grundvold. Pariserbladet Temps giør sig lystigt over de tydske Tidender, som i Dag fortælle Eet, i Morgen et Andet om den saa "festlig bebudede Fyrsteforsamling. "Selv de bestjernede Artikler, heddet det, "kunne med al deres Vigtighed, nu ikke længere dølge, at de vide ligesaalidt Besked. som deres ikke decorerede Brødre, om, hvad der kan ventes af hiin Kongres eller Jkke=Kongres. Hine Blade synes at have paataget sig de gamle Tegnsudlæggeres Rolle. Af deres tre Potentaters ubetydeligste Bevægelser, af den Maade, hvorpaa de rømme sig, række hinanden Hænder, trække Øienbrynene sammen og igjen glatte Panden, stille de Nationernes Horoskop, ligesom Augurerne af de hellige Fugles Flugt o. s. v. forudsagde det rommerske Riges og den rommerske Friheds Skjebne. Dersom man af de vaklende og hinanden modsigende Beretninger vil slutte sig til, at hine Magthaveres Hemmelighed bliver fortræffelig bevaret; saa formener Temps, at man tager feil; "th hvor ingen Hemmelighed er, der er heller Jntet at forraade. Europas Tilstand ligger aabenbar for Alles Øine, ligesom en opslagen Bog, hvori Enhver kan læse. Med hemmelige Hofintriguer og diplomatiske Finesser udretter man Jntet under de nærværnde Forhold; man maa aabent og uden Omsvøb vælge imelKrig og Fred; man maa enten forsøge paa voldsomt at undertrykke Nationernes Fremstræben, eller finde sig i Forfatninger og frie Jnstitutioner; thi ved blotte Forhandlinger og Magtsprog lade de revolutionaire Bevægelser sig ingenlunde kyse o. s. v. De franske ministerielle Blade have hidtil givet sig Mine af at ansee Fyrstemøderne i Tydskland for en reen Ubetydelighed; imidlertid erfarer man, at den paalidelige Efterretning om Keiseren af Ruslands forestaaende Ankomst til Schmedt opvakte den største Forhauselse i Tuillerierne, hvor man var vis paa, at det Hele var endt med Sammenkomsten i Theresienstadt, saameget mere, som Hr. v. Rothschild havde erklæret sig for bemyndiget til at modsige Rygtet om den russiske Keisers Komme.